**EGUNGO MUNDUAREN GEOGRAFIA**

1. SARRERA...................................................................................................... 2. orrialdea

2. KARTOGRAFIA..............................................................................................3. orrialdea

3. MUNDUARI BEGIRADA OROKORRA.............................................................5. orrialdea

3.1. Ezaugarri fisikoak...........................................................................5. orrialdea

1. Lurrazala...............................................................................5. orrialdea

2. Klima.....................................................................................6. orrialdea

3. Landaretza............................................................................7. orrialdea

3.2. Ezaugarri sozio-ekonomikoa..........................................................8. orrialdea

1. BPG per capita......................................................................8. orrialdea

2. Bizitza itxaropena..................................................................8. orrialdea

3. Alfabetatze tasa....................................................................8. orrialdea

4.POPULAZIOAREN BANAKETA........................................................................9. orrialdea

-Jaiotza tasa..........................................................................................9. orrialdea

-Ugalkortasun tasa................................................................................9.orrialdea

-Heriotza tasa........................................................................................9.orrialdea

-Haur hilkortasun tasa...........................................................................9.orrialdea

-Populazioaren hazkunde tasa............................................................10. orrialdea

-Migrazio saldoa..................................................................................10.orrialdea

-Populazioaren hazkundea..................................................................10.orrialdea

-Hiritarpen tasa...................................................................................11.orrialdea

5. EUROPA.......................................................................................................12.orrialdea

5.1. Europa fisikoa...............................................................................12.orrialdea

1. SARRERA: Geografia ezaugarri ezberdinen (klima, gizarte eta kultura ezberdinak, ekonomia, landaretza...) azterketa eta behaketa egiten duen zientzia da. Garai bateko geografiaren funtzioa munduan gertatzen ziren fenomenoak jaso eta memorizatzea zen, baina gaur egun, lan egiteko modu hori alde batera utzi da, eta munduko fenomenoak jasotzeaz gain, hauek zergatik ematen diren ulertzen ere saiatzen dira geografoak. Gauzak horrela, geografia **deskripziotik** **interpretaziora** igaro dela esan daiteke.

Geografiak **bi adar** nagusi ditu, eta bi hauen arteko **harremana oso estua** da, batak bestea baldintzatzen baitu. Honako bi adar nagusi hauek **geografia** **fisikoa** (landaretza, meteorologia, geologia...) eta **gizarte** **geografia** (hiri antolaketa, sistema ekonomikoak, pertsonen jarrerak...) dira, eta esan bezala, bi adar hauek beti elkarlanean arituko dira.

Zientzia hau ere **multidisziplinarra** da; hau da, beste hainbat zientziaren ezinbesteko beharra du aurrera egin nahi badu behintzat. Esan bezala, geografiak munduan gertatzen diren ezaugarri ezberdinen behaketa bat egiten du, baina behaketa horretarako, askotan beste zientzia batzuen ezagutzak behar izaten ditu, hala nola historiaren beharra, soziologiarena, geologiarena, meteorologiarena etab.

Geografiako gaia ikasterako unean, mundua eskualde ezberdinetan banatu ohi da, eta jarduera honi **eskualde** **geografia** deritzo. Baina mundua eskualde ezberdinetan banatzerako unean, batzuetan **arazoak** sortu ohi dira; nola erabakitzen da eskualde bat **non** **hasi** eta non bukatzen den? Zenbait kasutan mugak naturalak dira (Iberiar Penintsula), baina beste zenbait kasutan berriz ez ( non hasten da Europa?). Horregatik banaketa hainbat irizpideren arabera egin daiteke; guk **irizpide** **sozio**-**ekonomikoa** erabiliko dugu. Irizpide honen arabera, hiru eskualde ezberdin aurki ditzakegu munduan: GARATUTAKO LURRALDEAK, GARAPEN BIDEAN DAUDENAK ETA GARATUGABEAK.

2. KARTOGRAFIA: Lurraren errepresentazio grafiko ezberdinak egiteaz arduratzen den zientzia da. Errepresentazio hauek egiterako unean, kartografoek mapak osatzen dituzte, eta bertan lurrazalean gertatzen diren egoera ezberdinen interpretazioak jasotzen dira.

Gizakiak aspalditik izan du mundua irudikatzeko beharra, eta horregatik hasi zen mapak egin eta garatzen. Hasierako mapak **oso** **eskasak** ziren, eta honako hau **teknika** **txarrak** zituztelako eta oso **lur** **gutxiren** **jakitunak** zirelako ematen zen. Ez ziren batere zehatzak, eta askotan, kulturak eragin handia izaten zuen hauek eratzerako unean.

Hala ere, mapa hauek bi alderdi ezberdinengatik **oso** **garrantzitsuak** ziren, eta horregatik joan dira poliki-poliki hobetzen. Lehenengoa **merkataritzarako** zen. Merkatariak alde batetik bestera ibiltzen ziren (askotan itsasotik) eta honako **bidaia** hauek modu seguruago eta **azkarrago** batean egin ahal izateko mapa onen beharra zuten. Arrazoi honengatik, mapak **oso** elementu **preziatuak** ziren garai hartan, eta mapa ona izatea oso garrantzitsua zen. Merkataritzaz gain, **ikuspegi** **militarretik** ere mapa hauek oso baliotsuak ziren. Garai hartan, lurralde ezberdinak ia beti gerran egoten ziren, eta bestearen lurraldea nola eskuratu eta bide egokiak zein ziren jakiteko oso beharrezkoak ziren.

Askotan, irudikatzen ari zen **eremua** oso **ezezaguna** bazen, **mapa** **marrazki** ezberdinekin **betetzen** zuten, hutsune gutxiago egon zitezen. Hori gertatzen da, adibidez, Hego Amerika irudikatzen duten lehenengo mapetan. Itsasertzeko lurraldeak oso ongi ezagutzen zituzten, bertan baitzeuden portu eta hiri garrantzitsuak; baina barrualdeko ezagutzarik ez zutenez (Ibai handi bat zegoela edo baso zabala bakarrik), marrazkiak egin zituzten.

**Garai** **batean**, mapa berriak egiterako unean, munduko panoramika oso bat ez zegoenez, dagoeneko osaturik zeuden mapetan oinarritzen ziren autoreak. Honen ondorioz, mendeetan zehar **akats** **berdinak** **errepikatu** izan ziren behin baino gehiagotan (Mexikoko penintsula).

Gaur egungo mapen forma eta **irudikapenak** elkarren artean **ezberdinak** dira, eta honako hauek arazo baten ondorioz sortzen dira: nola irudikatu esfera bat paper batean? Ekuador inguruan dauden lurraldeek deformazio txikia jasaten dute, irudikapena ia zuzen egiteko aukera baitago; ez da berdina gertatzen ordea **poloetako** **lurraldeetan**. Hauek esferaren bi aldeetan daudenez, **deformazio** **handiak** jasaten dituzte paperean irudikatzerako unean. Honen ondorioz, autoreak mapa irudikatu aurretik honako hau zertarako erabiliko den izan behar du kontuan, eta horren arabera irudikapen bat egin edo bestea. Historikoki, Europan Mercader proiekzioa erabili izan da, proiekzio honek Europa handiagoa eta munduaren zentroan jartzen baitu.

Gaur egun, mapen bidez munduko eta bizitzako aspektu ia guztiak **irudikatu** daitezke, eta horretarako **mapa** **tematikoak** erabiltzen dira. Horrela, milaka mapa ezberdin egiteko aukera dago (eguraldiarena, langabeziarena, merkataritza fluxuarena...). Aspektu guzti hauek jasotzeko **sinbolo**, **kolore**, **marra** edota **puntu** **ezberdinak** erabiltzen dira, eta horrela, informazio zehatza oso denbora gutxian ematea lortzen da. Hau gerta dadin, arau multzo bat jarraitzen dute kartografoek. **Mapa ulertzeko denbora behar badugu mapa hori txarra da.** Mapan koloreak erabiltzen badira adibidez, kolore hauek graduazio bat jarraitu behar dute, gure buruak handitik txikirako bidea graduazio horrekin lotzen baitu.

3. MUNDUARI BEGIRADA OROKORRA: Lur eremu baten egoera irudikatu edo aztertzerako unean, **hiru** **puntu** dira **aztertzen** direnak: **ezaugarri** **fisikoak**, ezaugarri **sozio-ekonomikoak** eta arrisku edota **arazoak**.

3.1.Ezaugarri fisikoak:

1. Lurrazala: Hasieran, mundua sortu zen unean, kontinente guztiak elkarrekin zeuden, masa erraldoi bat osatuz, baina denborarekin gaurko lekuan geratu dira. Lurrazalaren goiko kapa den **litosfera**, ezegonkorra den **magma** geruza baten **gainean** kokaturik dago, eta gainera, **plaka** **ezberdinetan** **zatiturik** dagoenez, plaka hauek **mugitu** egiten dira, **lurrikarak** sortuaz. Lurrikara hauek plaken arteko elkarguneetan sortzen dira batez ere (Japonia).

- **Atlantikoko** **failak** elkarrengandik **urrundu** egiten dira. Elkarren artean geratzen den zulo modukotik **magma** ateratzen hasten da, eta honako hau **gogortu** egiten den unean **dortsal** **ozeanikoa** sortzen du.

-**Plaka** **ozeanikoak** (txikiak eta finak) **kontinentalarekin** (handia eta lodia) **talka** egiten duenean **lehenengoa** bigarrenaren **azpian** sartzen da, mendikate altuak sortuaz (Andeak).

-**Bi** plaka **kontinentalek** elkarrekin **talka** egiten dutenean, biak **tolestu** eta goraka igotzen dira, mendikate oraindik altuagoak sortuaz (Himalaya).

Lurzorua osatzen duten materialei erreparatzen badiegu, **hiru** **material** ezberdin daudela ohartzen gara. Honako material edota lur mota hauek lurraren historiaren **etapa** **ezberdin**ekin lotzen dira, bakoitza aldi jakin batean sortu baitzen.

-ZOKALOA: Zokaloa deritzon lur mota **Afrikan**, **Brasilen**, **Balkanetan** eta beste hainbat lurraldetan agertzen da, eta oso lur mota **zaharra** da. Bertan aurkitzen den **harri** mota **gogorra** eta kristalinoa da, **granitoa** esaterako.

-MENDIZERRAK: Oso **malkartsua** den lur eremu hau Amerikako mendebalde guztian (**Rocosas**), Europan (**Alpeak**, **Balkanak**...) eta Asia erdialdean (**Himalaya**) aurkitzen dira gehienbat, eta hiru aldi ezberdinetan sortuak izan dira: aldi Kaledoniarran, aldi Hertziniarran edota aldi Alpetarrean. Gaur egun ditugun mendikaterik altuenak azken aldi honetan sorturikoak dira.

-LAUTADA SEDIMENTARIOA: Lur mota hau **Amazonas** oihanean, **Europa** **erdialdean** eta beste hainbat lekutan aurkitzen da, eta bere ezaugarririk nagusiena oso **lurzoru** **biguna** dela da. Lekuak oso **lauak** izan ohi da, eta honen ondorioz, milaka urteetan zehar bertan pausatu da mendien higadurak sorturiko material guztia. Biguntasun eta lurraren aberastasun honek, eta baita laua izateak **nekazaritzaren** **garapena** ekarri du, oso leku aproposa baita uzta landatzeko, baina baita bizitzeko ere.

2.Klima: Lurralde batean dagoen klima hainbat faktore ezberdinek eragiten dute, hala nola latitudeak, eguratseko presioak, erliebeak edo itsasoarekiko urrutitasunak. Lurraldeko bateko **klima** guztiz **erabakigarria** da gizakia edo animaliak bertan **bizi** daitezen.

-LATITUDEA: Honako hau da kliman eragin zuzena duen lehenengo faktorea. Mundua obaloa denez, eguzki **izpiek** **ekuadorrean** **zuzen-zuzen** ematen dute, eta honen ondorioz, bero handiago egiten du. **Poloetara** goazen heinean berriz, munduak geroz eta kurba handiagoa hartzen du, eta eguzki **izpiek** **ez** die hemengo lurraldeei **hain** **zuzenean** ematen.

-EGURATSEKO PRESIOA: Egurats guztian dagoen **airearen** **presioa** ez da puntu guztietan berbera. Puntu **batzuetan** presioa **altua** da, eta **beste** batzu**etan** berriz **baxua**. Honen ondorioz, **presio** **baxu**ko lurraldeetan **prezipitazioak** oso ugariak dira; altuko lurraldeetan berriz, ez. Honela, basamorturik handienak dauden zonaldeak presio altuko lurraldeak direla antzeman dezakegu, eta oihan zabalak dauden zonaldeak berriz, baxukoak. Hala ere, eguratseko presio hau urteko sasoiaren arabera ere aldatu egiten da.

-ITSASOA: **Itsasotik** **gertu** dauden lurraldeetan, urte guztiko **tenperaturak** kontinente barrukoetan baino askoz ere **homogeneoagoak** dira, eta honako hau itsasoak udan zehar berotasuna jaso eta neguan poliki-poliki askatzen duelako da. Gainera, **itsasaldean** **prezipitazioak** betiere **ugariagoak** dira, lainoak itsasotik barrurantz joaten baitira.

-KORRONTEAK: Honako faktore hau aurrekoarekin erabat loturik dago. **Itsasoan** (eguratsean bezala) **korronte** **ezberdinak** daude, eta batzuk beroak eta besteak hotzak dira. Faktore honek eragin handia du beste faktoreak oso antzekoak dituzten bi lurraldeetan. Adibidez, New York eta Euskal Herria latitude berean daude, baina Kantauri Itsasoan Mexikoko Golkotik datorren itsas korronte bat dago, eta New Yorken berriz Labrador itsas muturretik datorrena. Lehenengoa **korronte** **bero** bat da, eta ondoko **lurraldeak** **berotzen** ditu; bigarrena berriz oso korronte **hotza** da, eta lurraldea **hoztu** egiten du. Horregatik neguko klima oso ezberdina da bi lekuotan.

-ERLIEBEA: Erliebe ez da berdina munduko lurralde guztietan, eta honen ondorioz, lurraldeak itsasoko mailatik distantzia jakin batera daude. **Altueran** geroz eta **gorago** egin, **tenperaturak** **behera** egiten du, eta orduan, klima ere aldatu egiten da (Pirinioetako klima eta itsasertzeko klima ez dira berdinak). Honekin lotuta, **hesi** **bioklimatikoek** ere garrantzia handia dute. Itsasertzean mendikate bat baldinbadago, hodeiei hesi moduko bat egiten diete, eta hauek ura askatu behar dute, altueran igo eta mendiak zeharkatzeko.

3.Landaretza: Klima eta lurrazal mota bakoitzari landaretza zehatz bat dagokio, eta honako hau modu zehatz batean dago barreiaturik munduan zehar.

-TUNDRA: Ipar-iparraldeko latitudeetan (**Alaska**, **Siberia** **iparraldea**) aurkitzen den landaretza da. Tundrako **klima** oso **gogorra** da (tenperatura oso baxuak, prezipitazio gutxi, izozteak...), eta honen ondorioz **goroldio**, **liken** eta bestelako landaretza soilik aurkitzen da eremu honetan.

-TAIGA: Tundraren hegoaldeko lurraldeetako (**Kanada**, **Siberia**, **Europa** **iparraldeko** eremu batzuk...) klima da, eta nahiz eta **muturreko** **klima** izan, landaretza handiagoa da. **Pinu** baso zabalak aurkitzen dira eremu hauetan, pinu hauek bertako baldintza klimatikoak oso ongi aguantatzen baitituzte. Nahiz eta latitudearengatik beste landaretza bat egokituko litzaioken, **Rocosas** mendikateak ere landaretza mota hau du, baina honako hau **altuerarengatik** da.

-HOSTO ERORKORREKO BASOAK: Landaretza mota hau duten lurraldeek **tenperatura** **suabeak** dituzte, eta baita **prezipitazio** **ugari** eta **zokalo** lurzorua ere. Ezaugarri guzti hauen eraginez, landaretza bolumena handia izaten da, baina landare hauek duten ezaugarririk nagusiena udazkenean **hostoak** **galtzen** dituztela da. Lurralde hauek **Europa** kontinental guztia eta **Estatu** **Batuak** dira orokorrean, eta landareei dagokienez, nagusienak **haritzak**, **pagoak**, **gaztainondoak** eta bestelakoak dira.

-BASO MEDITERRANIARRAK: Izenak ongi dioen bezala, **Mediterraneo** inguruan dauden basoei ematen zaien izana da, baina **Australia** **Hegoaldean**, **Kalifornian** edota **Txilen** ere aurkitzen dira, nahiz eta maila apalago batean izan. Lurralde hauetan **tenperatura** **altua** izaten da urteko sasoi guztietan, baina **prezipitazioak** **eskasak** direnez, landare hauek **ez** dituzte **hostoak** **galtzen**. Baso hauetan oso normala da, adibidez, **artea** bezalako zuhaitzak aurkitzea.

-AZPITROPIKALA: Landaretza mota hau **Txinako** **ekialdeko** kostaldean aurkitzen da batez ere, baina baita **Estatu** **Batuetako** **ekialdean** ere. eremu hauek Mediterraneoaren latitude berdinean daude eta **Banbua** aurkitzen da bertan.

-BELARDI ETA ESTEPAK: Honako landaretza mota hau **Estatu** **Batuen** **erdialdean** edota **Ukrainiatik** **ekialderantz** aurkitzen da, eta kontinente barruan **prezipitazio** **gutxi** egoten direnez, hauek ez dira nahikoak zuhaitzak ongi hazteko. Horregatik landaretza potentziala **zuhaixkak**, **sastrakak** eta bestela landare txikiak dira.

-BASAMORTUA: Basamortuetako **bero** **handiaren** eta **prezipitaziorik** ia **ez** daudenaren eraginez esan daiteke **ez** dagoela **landaretzarik**. Oso ur gutxi behar duten landareak (**kaktus**) bakarrik aurkitzen dira bertan, eta ez basamortu guztietan.

-SABANA: Basamortua eta oihan tropikalen artean dagoen lur eremuak duen landaretzari deitzen zaio sabana, eta **gradualki** **aldatzen** joaten da. **Basamortutik** gertu **belar** **txiki** batzuk ez dira agertzen; **urruntzen** zoazen heinean, belarrak **altuera** hartzen du, eta landare **espezie** **berriak** agertzen dira; eta azkenik, **oihanera** gerturatzen denean, **zuhaitzak** agertzen dira. **Prezipitazioak** ere **gradualki** aldatzen joaten dira. Landaretza mota hau dute, adibidez, **Afrika** eta **Australiak**.

-OIHAN TROPIKALA: **Tenperatura** **altuak** eta **prezipitazio** **ugari** (3.000mmtik gora) dauden lur eremuetako landaretza da, eta **baso** oso **dentsoak** aurkitzen dira. Zuhaitz eta landare **altuak** egoten dira, eta askotan ez da zerua ere ez ikusten. Oihan tropikalak dira, adibidez, **Amazonasekoa** edota **Kongokoa**.

Hala ere, **gizakiaren** eraginaren ondorioz, **landaretza** hauen eremu naturalak pixka bat **aldatu** egin dira, eta Euskal Herrian, adibidez, hosto erorkorreko basoak izatetik pinudiak izatera igaro gara.

3.2.Ezaugarri sozio-ekonomikoak: Lurralde baten ezaugarri sozio-ekonomikoei begiratzen diegunean, lurralde honek duen **ekonomia** mailari begiratu behar zaio, baina baita biztanleek duten **bizitza** **kalitateari**. Horrela, elementu guztiak batzen dira, eta lurralde edo estatua zein maila arte den **garatua** esan daiteke. Hasiera batean lurralde baten garapen maila zein zen jakiteko bere BPG per capita zein zen begiratzen zen, baina elementu honek faktore ekonomikoari bakarrik begiratzen dionez, beste faktore sozial batzuk gehitzea erabaki zen, biztanleek bizi kalitatea hobeto neurtzen duena. Gaur egun, **Giza** **Garapenaren** **Indizea** erabiltzen da, eta honek hiru elementu ditu:

1. BPG per capita: Herrialde batek **urtebeteko** denbora tartean ekoizten dituen **ondasun** eta **zerbitzuen** **balioa** totala herrialde horretako **biztanle** kopuruarekin zatitu ondoren ateratzen den zenbakia. Zenbaki horrek pertsona bakoitzari zenbat aberastasun tokatuko litzaioken esaten du.

2. Bizitza itxaropena: Momentu zehatz batean jaiotzen diren **haurrek** momentu horretan dauden bizitza kalitatearen arabera **zenbat** urte **biziko** dituzten esaten duen faktore edo elementua da. Lurralde garatuetako bizi itxaropena altua da; azpigaratuetakoa berriz oso baxua.

3.Alfabetatze tasa: Honako tasa honek lurraldean bizi diren **pertsona** guztien artean zenbatek **dakiten** **idatzi** zein **irakurtzen** esaten du. Garatutako lurraldeek alfabetatze tasa oso altuak dituzte; alfabetatu gabekoek berriz baxua.

Aurreko hiru elementu horiek dira Giza Garapenaren Indizea egiterako orduan kontuan hartzen diren hiru faktoreak, baina badaude garapenaren adierazletzat hartu daitezkeen beste elementu batzuk ere, ala nola **energiaren** **kontsumoa**, **jateko** **ohiturak**, **haurren** **desnutrizioa** edota **osasun** **baldintzak**.

4. POPULAZIOAREN BANAKETA: Munduari erreparatzen badiogu, bertako biztanleriaren banaketa oso **heterogeneoa** dela antzemango dugu; lurralde batzuk **gainpopulatuak** daude, eta beste batzuk berriz **hutsik**. Lurralderik populatuenak **Txinako** **kostaldea**, **Ganges** ibaiaren harana, **Japonia**, **Estatu** **Batuetako** ekialdeko kostaldea eta **Europa** dira, eta populazio oso baxua dutenak berriz **Kanada** iparraldea, **Siberia**, **Australia**, **Amazonas** eta beste hainbat lurralde.

Populazio pilaketa hauek **klima** eta **kokapen** estrategikoarengatik eman dira. Oso **populaturik** dauden lurraldeek oso **klima** **ona** dute (prezipitazio ugari eta tenperatura epel zein beroak), eta horrek bizitza errazagoa egiten du. Gainera, orokorrean lurralde hauek **itsaso** zein **ibai** nagusien **inguruan** kokatzen dira, **merkataritzarako** oso estrategikoak diren lekuetan hain zuzen ere. Honetaz gain, portuak eta merkataritza izateak **industria** kostaldetik gertu garatzea ekarri zuen XIX. mende osoan zehar, eta honek biztanleriaren igoera ekarri zuen berekin.

Bestalde, populazioaren dentsitatea **kontinentean** barneratzen den heinea proportzionalki **behera** egiten du, eta gertaera honek aurreko arrazoi berberak ditu. Bertako **klima** gogorragoa da (muturreko tenperaturak eta prezipitazio urriak), eta honetaz gain, askotan komunikazio kaxkarra izaten dute **erliebearen** ondorioz.

Lurralde bateko populazioaz hitz egiten den unean, hainbat ekuazio eta indize erabiltzen dira, lurraldearen garapen edo egoera sozio-ekonomikoa sailkatzeko:

-JAIOTZA TASA: Herrialde batean urtebetean jaiotzen diren umeen kopurua zati populazio oso bider mila.

Jt=J/P x 1000

-UGALKORTASUN INDIZEA: Herrialde batean urtebetean jaiotzen diren umeen kopurua zati ama izateko adina duten emakumeen kopurua (15-49 urte bitarte).

Ui=J/E (15-49)

-HERIOTZA TASA: Herrialde batean urtebeteko denbora tartean hiltzen diren pertsona kopurua zati populazioa bider mila.

Ht=H/P x1000

-HAUR HILKORTASUN TASA: 5 urte baino gutxiago dituzten haurretatik zenbat hiltzen diren jasotzen duen tasa da. Tasa hau garapenarekin guztiz lotuta dago, hau ez gertatzeko osasun zerbitzu on bat izatea edota elikadura oso garrantzitsuak baitira.

HHt=Hildako haurrak (<5)/JT

-POPULAZIOAREN HAZKUNDE TASA: Jaiotza eta heriotza tasen arteko harremana da, eta kanpotarren eragina kontuan hartu gabe gizartearen joera zein den azaltzen du, ea populazioa gora edo behera doan.

PHt=Jt-Ht

-MIGRAZIO SALDOA: Inmigrazioaren eta emigrazioaren arteko harremana da. Emaitza positiboa bada, kanpotik etorritako jendea kanpora atera dena baina gehiago izan dela esan nahi du; negatiboa bada berriz, kanpora joandakoak etorritakoak baino gehiago izan direla.

MS=I-E

-POPULAZIO HAZKUNDEA: Migrazio saldoa eta hazkunde naturala batuta ematen den faktorea. Honek lurralde bateko biztanleria totala (kanpotarrak eta bertakoak) igo edo jaitsi egiten den esaten du. Populazioaren hazkundeari begiratzen badiogu, honen arabera lau lurralde mota ezberdindu daitezke.

1. HAZKUNDE MOTELA: Hazkunde motela duten lurraldeetako jaiotza tasa oso altua da, eta honako hau hainbat arrazoi ezberdingatik ematen da. Lurralde hauetako ekonomia, normalean nekazaritzan dago oinarriturik, eta honen ondorioz, umeen jaiotzak begi onez ikusten dira, lanerako laguntza suposatzen baitute. Honetaz gain, lurralde hauetan antisorgailuen presentziarik ez dago, eta honek ume gehiago izatera bultzatzen ditu biztanleak. Gainera, kultura eta erlijioak eragin handia dute, eta normalean, haurrak Jainkoaren nahi baten moduan ikusten dira, eta ezin zaio Jainkoaren nahiei ezetzik esan.

Bestalde, heriotza tasa ere oso altua izaten da, eta hau gaixotasunen eraginarengatik izaten da orokorrean. Lurralde hauetan dagoen osasun maila oso ahula da, eta honen ondorioz, oso erraz senda daitezken gaixotasunengatik hiltzen da jendea. Elikadura orokorrean ere oso txarra izaten dute, eta honek gorputza asko ahultzen die biztanle hauei, gaixotasunen aurrean defentsarik gabe utziaz. Gerrek ere heriotza tasa handi hauetan eragin zuzena izaten dute.

Jaiotza tasa altua denez, baina heriotza tasa ere, populazioaren hazkundea oso motela da lurralde hauetan.

2. HAZKUNDE NATURAL HANDIA: Garapen aurreko aldiek historian zehar izan duten hazkunde mota da. Bertan, jaiotza tasak aurreko maila berean jarraitzen du, oraindik umeak ez izateko metodo eraginkorrik ez baitaude, baina heriotza tasak nabarmen egiten du bera. Jarrera honen arrazoirik nagusiena osasunean eman diren aurrerapena da (txertoak...), baina baita ere garbitasun handiagoaren presentzia edota uzten hobetze nabarmena. Aldaketa hauen ondorio da duela ehun bat urte lehenengo munduan eman zen populazioaren hazkunde masiboa eta gaur egun herrialde azpigaratuetan ematen ari den hazkundea.

3. HAZKUNDE NATURALA BARETZEN: Garapenak aurrera egiten duen heinean, jaiotza tasak beherantz egiten du, baina poliki-poliki. Jaiotza tasan ematen diren aldaketak heriotza tasan ematen direnak baino motelagoak dira, aldaketa hauek normalean kulturalak izaten baitira (antisorgailuen erabilera, haurrak jadanik ez dira hainbesteko laguntza, hiriko pisuetan ezin da jende asko sartu...), eta hauek gizartean errotu arte denbora igarotzen da.

4. HAZKUNDE OSO MOTEL EDOTA NEGATIBOA: Gizarte post-industrialek izaten duten hazkunde mota da honako hau. Bertan, bai jaiotza eta bai heriotza tasa oso baxuak dira, eta honako hau aldaketa kultural, sozial eta ongizatezkoengatik eman da. Emakumea lan munduan murgildua da dagoeneko, eta ez du haurrak hezteko garai batean izaten zuten denbora berdina; hirietako pisuak oso txikiak dira eta bertan ez dira pertsona asko sartzen; haurrek gaur egun karga ekonomiko handi bat suposatzen die gurasoei... Heriotza tasa oso baxua da, osasunari dagozkion alor guztiak oso aurreratuak baitaude, eta jende gehiena zaharra delarik hiltzen da.

-HIRITARPEN TASA: Herrialde bateko biztanleria guztiaren ehuneko zenbat bizi den hirietan esaten duen tasa da. Hiritarpen tasa handi bat duten lurraldeak garatutako lurraldeak dira, eta baxua dutenak berriz azpigaratuak. Hala ere, azken herrialde hauek, normalean, hiritartasunaren igoera handi bat jasaten dute urtero, eta honek esan nahi du hirietara jende asko ari dela joaten bizitzera, eta oso azkar hazten ari direla. Berriz hiritarpen tasa altua duten lurraldeetako hiritartasunaren igoera oso baxua izaten da, honezkero biztanleriaren gehiengo bat hirietan bizi baita, eta aurreko urteetan eman zen migrazio mugimendu horrek amaiera ezagutu duelako.

5. EUROPA: Eurasia deritzon kontinentearen mendebaldean kokaturik dagoen penintsulari ematen zion izena da. Munduan aurkitzen diren kontinenteen artean txikiena da (lurrazalaren %18), eta penintsula ezberdinez osaturik dago (Iberiar Penintsula, Italiar Penintsula...). Penintsula ezberdin hauen ondorioz, itsasoa kontinentean asko barneratzen da, eta honek lurraldeko kliman erabateko garrantzia du, klima ozeaniarra gailenduz. Itsasoa gertu izateak ere herrialde ezberdinen arteko harreman eta merkataritza bideak sustatzea ekarri zuen, eta honek gizartearen garapena sustatu eta bultzatu zuen.

Kontinente honen barnean kokatzen diren estatuak munduko txikienak dira, eta azken urteotan are eta txikiagoak bihurtzen ari dira, gerra eta nazio askapenen mugimendu ezberdinengatik (Sobiet Batasunaren erorketa, Yugoslavia, Txekoslobakia....). Gainera, Europaren barnean mikroestatu ugari aurkitzen dira (Monaco, Vaticanoa, Luxemburgo...).

Ikuspuntu erlijiosoari begiratzen badiogu, kristautasunaren adar ezberdinak dira nagusienak (katoliko-erromaniko eta protestantismoa), baina imigranteen eraginez, kultura aniztasuna geroz eta nabariago da, hauek beraien kultura eta erlijioak mantentzen dituztelako.

5.1. Europa fisikoa: Europa munduaren sorrerako aldi ezberdinetan sortu zen, eta honen ondorioz, lurralde ezberdinetako lurzorua eta erliebea mota ezberdinetako da. Iparraldeko eremuak (Irlanda, Britainia Handia, Holanda, Danimarka, Norvegia...) kaledoniar orogenian sortuak izan ziren; Frantziako Landetatik Errusiarainoko eremu lautadatsua Aro Tertziarioan sortu zen, ibai ezberdinek itsasora gerturatzen ari direnean uzten dituzten sedimentuen ondorioz; eta azkenik Alpetar Orogenia gertatu zen, eta bertan, Europan dauden mendirik altu eta malkartsuenak sortu ziren (Pirinioak, Alpeak, Sistema Betikoa, Karpatoak...). Gainera, Kuaternarioan ere Iparraldeak glaziazio handiak jasan zituen, eta horrela sortu ziren gaur egun dauden fiordo eta haran zabalak. Garai honetan, Suediako glaziarrek lurrean higadura handia egin zuten, eta klima berotu zenean, lakuak sortu ziren.

5.2. Europako klima: Europa orokorrean latitude epeletan dago kokaturik,